wickkiey/tamil-wikipedia-chunked huggingface dataset:
# வெர்சாய் அரண்மனை

**வெர்சாய் அரண்மனை** அல்லது **வேர்சாய் அரண்மனை** (*Palace of Versailles*, அல்லது ), அல்லது **வெர்சய்** எனப்படுவது பிரான்சில் வேர்சாய் நகரில் அமைந்துள்ள ஓர் அரச மாளிகையாகும்.  
இது ஒரு அழகான அரண்மனை. இது 1682 முதல் 1789 வரை அதிகார மையமாக இருந்தது. இந்த அரண்மனையைக் கட்டுவதற்கு 50 ஆண்டுகள் ஆனது. இந்த அரண்மனை முழுமையான மன்னராட்சி முறைக்கு அடையாளமாக உள்ளது. இந்த அரண்மனையை உருவாக்க 2 பில்லியன் டாலர்கள் செலவானது. அரசர்கள் மற்றும் அரசிகள் மூன்று தலைமுறையாக இங்கு வாழ்ந்து வந்தனர். அரண்மனையைச் சுற்றி 2000 ஏக்கரில் அழகான பசுமையான தோட்டங்கள் உள்ளது . ஒவ்வொரு வருடமும் 210,000 மலர்கள் இந்த தோட்டத்தில் பயிரிடப்படும்.
# வார்ப்புரு:Infobox designation list

| decat = yes  
| above = |yes||Designations}}  
| rowclass1 = mergedrow
| header1 =
| rowclass2 = mergedtoprow
| header2 =
| rowclass3 = mergedtoprow
| header3 =
| rowclass4 = mergedtoprow
| header4 =
| rowclass5 = mergedtoprow
| header5 =
}}
<noinclude>  
</noinclude>
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 11

### செல்வசிவகுருநாதன் (மே 6, 2013- மே 13, 2013) (வாக்கு: 24|0|0)

செல்வசிவகுருநாதன், ஓராண்டுக்கும் மேலாக சீராகப் பங்களித்து வருகிறார். கருத்து முரண் ஏற்படக்கூடிய பல உரையாடல்களில் நிதானமான, நடுநிலையான அணுகுமுறையை மேற்கொள்வதை இவரின் தனிச்சிறப்பாக காண்கிறேன். இவரைப் போன்றவர்களுக்கு நிருவாக அணுக்கம் அளிப்பதன் மூலம், தமிழ் விக்கிப்பீடியாவின் தரத்தையும் விக்கிப்பீடியர் சமூகப் பிணைப்பையும் மேம்படுத்த முடியும் என்பதால், இவருக்கு நிருவாக அணுக்கம் அளிக்கப் பரிந்துரைக்கிறேன். நன்றி. --இரவி (பேச்சு) 16:08, 6 மே 2013 (UTC)
:வணக்கம் ரவி, இந்தப் பரிந்துரையை ஏற்கின்றேன். மிக்க நன்றி! --மா. செல்வசிவகுருநாதன் (பேச்சு) 18:30, 6 மே 2013 (UTC)
::வாக்கெடுப்பு முடிவுக்கு ஏற்ப, செல்வசிவகுருநாதனுக்கு நிருவாக அணுக்கம் செயற்படுத்தப்பட்டுள்ளது. தொடர்ந்து சிறப்பாக பங்களிக்க வாழ்த்துகள்.--இரவி (பேச்சு) 14:28, 13 மே 2013 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 11

### செல்வசிவகுருநாதன் (மே 6, 2013- மே 13, 2013) (வாக்கு: 24|0|0)

#### ஆதரவு

வாக்களிக்கும் போது, **தயவுசெய்து நீங்கள் வாக்களிக்கும் நியமனத்தின் மொத்த வாக்குத் தொகையையும் உரியவாறு மாற்றவும்**. வாக்குத் தொகை மொத்தத்துக்கான குறியீட்டு வடிவம் பின்வருமாறு: (ஆதரவு/எதிர்ப்பு/நடுநிலை).  
1. விக்கிப் பயனர்களுக்கு அக்கறையுடன் ஆலோசனை வழங்குகிறார்-தமிழ்க்குரிசில் (பேச்சு) 16:22, 6 மே 2013 (UTC)
1. -தேன்மதுரத் தமிழோசை உலகமெலாம் பரவ.....--சஞ்சீவி சிவகுமார் (பேச்சு) 16:38, 6 மே 2013 (UTC)
1. சங்கீர்த்தன் (பேச்சு) 17:03, 6 மே 2013 (UTC)
1. --அராபத் (பேச்சு) 17:08, 6 மே 2013 (UTC)
1. --பவுல்-Paul (பேச்சு) 17:12, 6 மே 2013 (UTC)
1. --தென்காசி சுப்பிரமணியன் (பேச்சு) 18:01, 6 மே 2013 (UTC)
1. வாழ்த்துக்கள். --இராஜ்குமார் (பேச்சு) 18:09, 6 மே 2013 (UTC)
1. +1 நிருவாக அணுக்கத்துக்கு உகந்த பண்புப் பாங்கும் நிதானமும் உடையவர் சிவகுரு. --சோடாபாட்டில்<sup>உரையாடுக</sup> 18:14, 6 மே 2013 (UTC)
1. --கலை (பேச்சு) 20:13, 6 மே 2013 (UTC)
1. --Kanags <sup>\உரையாடுக</sup> 21:08, 6 மே 2013 (UTC)
1. --Anton (பேச்சு) 00:00, 7 மே 2013 (UTC)
1. --Natkeeran (பேச்சு) 00:44, 7 மே 2013 (UTC)
1. --மணியன் (பேச்சு) 03:37, 7 மே 2013 (UTC)
1. -- பார்வதிஸ்ரீ (பேச்சு) 03:48, 7 மே 2013 (UTC)
1. --தேனி. மு. சுப்பிரமணி.<sup>/உரையாடுக</sup>. 07:25, 7 மே 2013 (UTC)
1. --குறும்பன் (பேச்சு) 18:16, 9 மே 2013 (UTC)
1. --RajTyagi (பேச்சு) 07:48, 10 மே 2013 (UTC)
1. தினேஷ்குமார் பொன்னுசாமி (பேச்சு) 08:05, 10 மே 2013 (UTC)
1. --ஸ்ரீதர் (பேச்சு) 08:08, 10 மே 2013 (UTC)
1. மிக --ஆதவன் (பேச்சு) 13:29, 10 மே 2013 (UTC)
1. --Yokishivam 16:29, 10 மே 2013 (UTC)
1. --மயூரநாதன் (பேச்சு) 08:57, 11 மே 2013 (UTC)
1. -- --எஸ்ஸார் (பேச்சு) 09:15, 13 மே 2013 (UTC)
1. --மரு. பெ. கார்த்திகேயன் (karthi.dr) (பேச்சு) 15:48, 13 மே 2013 (UTC)
# மிக்கேல் (அதிதூதர்)

**மிக்கேல்** (, ஒலிப்பு: மிக்காயேல், *Micha'el* அல்லது *Mîkhā'ēl*; , *Mikhaḗl*; , , *Mīkhā'īl, *) எனப்படுவர் யூதம், கிறித்தவம், இசுலாம் ஆகிய சமயங்களின் நம்பிக்கையின் படி ஓர் தேவதூதர் ஆவார். கத்தோலிக்க திருச்சபை, கிழக்கு மரபுவழி திருச்சபை, அங்கிலிக்கம், லூதரனியம் ஆகிய சபைகள் இவரை புனிதராகவும், அதிதூதராகவும் கொள்கின்றன. இவரை தலைமை தூதர் என விவிலியம் குறிக்கின்றது.  
எபிரேயத்தில் மிக்கேல் என்னும் பெயருக்கு *கடவுளுக்கு நிகர் யார்?* என்று பொருள்.
# மிக்கேல் (அதிதூதர்)

### பழைய ஏற்பாட்டில் மிக்கேல்

பழைய ஏற்படான எபிரேய விவிலியத்தில், தானியேல் நூலில் மிக்கேல் பற்றி தானியேல் (தானியேல் 10:13-21) குறிப்பிடுகின்றார். அவர் உண்ணா நோன்புடன் ஓர் காட்சி காண்கிறார். அதில் ஒரு தூதர் மிக்கேல் இஸ்ரயேலின் பாதுகாப்பாளர் என மிக்கேல் அழைக்கப்படுகின்றார். தானியேல் மிக்கேலை "தலைமைக் காவலர்" என்று அழைக்கிறார். பின்னர் அதே காட்சியில் (தானியேல் 12:1) ""கடைசி காலத்தில்" பின்வரும் நிகழ்ச்சிகள் மிக்கேலின் பங்கு பற்றி தானியேலுக்கு அறிவுறுத்தபடுகிறது
:அக்காலத்தில் உன் இனத்தார்க்குத் தலைமைக் காவலரான மிக்கேல் எழும்புவார். மக்களினம் தோன்றியது முதல் அக்காலம் வரை இருந்திராத துன்ப காலம் வரும். அக்காலத்தில் உன் இனத்தார் விடுவிக்கப்படுவர். நூலில் யார் யார் பெயர் எழுதப்பட்டுள்ளதோ, அவர்கள் அனைவரும் மீட்கப்படுவார்கள்.
# மிக்கேல் (அதிதூதர்)

### புதிய ஏற்பாட்டில் மிக்கேல்

வெளிப்படுத்துதல் நூலில் விண்ணகத்தில் நடந்த போர் பற்றி குறிப்பிடப்படுகிறது. பின்வரும் விவிலிய வசனங்கள் அதை குறிக்கின்றது (வெளி 12 அதிகாரம் )  
7. பின்னர் விண்ணகத்தில் போர் மூண்டது. மிக்கேலும் அவருடைய தூதர்களும் அரக்கப் பாம்போடு போர் தொடுத்தார்கள்: அரக்கப் பாம்பும் அதன் தூதர்களும் அவர்களை எதிர்த்துப் போரிட்டார்கள்.
8 அரக்கப் பாம்பு தோல்வியுற்றது. விண்ணகத்தில் அதற்கும் அதன் தூதர்களுக்கும் இடமே இல்லாது போயிற்று.
9 அப்பெரிய அரக்கப் பாம்பு வெளியே தள்ளப்பட்டது. அலகை என்றும் சாத்தான் என்றும் அழைக்கப் பெற்ற அதுவே தொடக்கத்தில் தோன்றிய பாம்பு. உலகு முழுவதையும் ஏமாற்றிய அது மண்ணுலகுக்குத் தள்ளப்பட்டது: அதன் தூதர்களும் அதனுடன் வெளியே தள்ளப்பட்டார்கள்.  
யூதா 1 ஆம் அதிகாரம் ஒன்பதாம் வசனத்தில், மிக்கேல் பற்றி குறிப்பிடப்படுகின்றது  
9. தலைமைத் தூதரான மிக்கேல், மோசேயின் உடலைக் குறித்து அலகையோடு வழக்காடியபோது அதனைப் பழித்துரைத்துக் கண்டனம் செய்யத் துணியவில்லை. மாறாக, ஆண்டவர் உன்னைக் கடிந்து கொள்வாராக என்று மட்டும் சொன்னார்.
# மிக்கேல் (அதிதூதர்)

### குரானில் மிக்கேல்

மிக்கேல் (அரபு மொழி: ميخائيل, Mīkhā'īl) குரான்னில் குறிப்பிட பட்ட இரண்டு ஆதிதூதாதரில் ஒருவர் ஆவார். (மற்றவர் கிப்ரில் என்று அழைக்க பட்ட கபிரியேல்). குரானில் ஸுரா 2:98 இல் மிக்கேல் பற்றி குறிப்பிடப்படுகிறது  
எவன் அல்லாஹ்வுக்கும், அவனுடைய மலக்குகளுக்கும், அவனுடைய தூதர்களுக்கும், ஜிப்ரீலுக்கும், மீக்காயிலுக்கும் பகைவனாக இருக்கிறானோ, நிச்சயமாக (அவ்வாறு நிராகரிக்கும்) காஃபிர்களுக்கு அல்லாஹ் பகைவனாகவே இருக்கிறான்.  
சில இஸ்லாமியர் ஸுரா 11:69 இல் குறிப்பிடபட்டது போல், இப்ராஹிம் அவர்களை சந்தித்த மூன்று தூதரில் ஒருவர் என்று நம்புகிறார்கள்
# திருமணிமாடக் கோயில்

**திருமணிமாடக் கோயில்** அல்லது **மணிமாடக் கோயில்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் திருநாங்கூரில் அமைந்துள்ளது. அழகிய உப்பரிகைகளுடன் கூடிய மாடங்களைக் கொண்ட வீடுகள் நிறைந்து இங்கு இறைவன் எழுந்தருளியிருக்கின்ற காரணத்தால் திருமணிமாடக் கோயில் எனப்பெயர் வந்ததாகக் கூறுவர். பத்ரிகாசிரமத்தில் இருக்கும் நாராயணனே அதேபோன்ற அமர்ந்த கோலத்தில் இருப்பதாக நம்பிக்கையாகும்.  
திருநாங்கூர் பதினொரு திருப்பதிகளின் இறைவர்களும் இங்கு எழுந்தருளும் திருநாங்கூர் கருடசேவைத் திருவிழா இந்தக் கோயிலின் முன்புதான் நடைபெறுகிறது. இராமானுஜருக்கு நாராயண மந்திரத்தை உபதேசித்த திருக்கோட்டியூர் நம்பி இங்கு வந்து சென்றுள்ளார். இக்கோவில் மாடக்கோவில் என்பதற்கேற்ப மிகச்சிறந்த வடிவமைப்புடன் பெரிய அளவில் கட்டப்பட்டுள்ளது. திருமங்கையாழ்வாரால் மட்டும் 12 பாசுரங்களில் இத்தலம் பாடல் பெற்றுள்ளது.  
| விவரம் | பெயர் |
| --- | --- |
| இறைவன் | கிழக்கு நோக்கி அமர்ந்த திருக்கோலத்தில் உள்ள நாராயணன், அளத்தற்கரியான்; |
| இறைவி | புண்டரீகவல்லித் தாயார் |
| தீர்த்தம் | இந்திர புஷ்கரணி மற்றும் ருத்ர புஷ்கரணி |
| விமானம் | பிரணவ விமானம் |
# திருவண்புருடோத்தமம்

**திருவண்புருடோத்தமம்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழிக்கு கிழக்கே ஐந்து மைல் தொலைவில் திருநாங்கூரில் அமைந்துள்ளது.
# திருவண்புருடோத்தமம்

## பெயர் விளக்கம்

இறைவன் பெயர் புருடோத்தமன். தமிழ்நாட்டில் உள்ள வைணவத் திருத்தலங்களில் புருடோத்தமன் (புருஷோத்தமன்) என்ற பெயரில் இறைவன் எழுந்தருளியிருப்பது இங்கு மட்டுமே ஆகும். இவ்விறைவனின் வள்ளல் தன்மையை உயர்வுபடுத்திக் காட்ட வண் புருடோத்தமன் என அழைக்கப்படுகிறார். எனவே இத்தலம் வண்புருடோத்தமம் ஆயிற்று.
# திருவண்புருடோத்தமம்

## சிறப்பு

திருமங்கையாழ்வாரால் மட்டும் 10 பாக்களால் பாடல்பெற்றது இக்கோயில். மணவாள மாமுனிகள் இங்கு வந்து சென்றுள்ளார். திருநாங்கூர் பதினொரு திருப்பதிகளின் இறைவர்களும் இங்கு எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனையும் எடுத்துச் செல்வர்.
# திருவண்புருடோத்தமம்

## நம்பிக்கை

வியாக்ரபாத முனிவர் எனப்படும் புலிக்கால் முனிவர் என்பவர் எம்பெருமானுக்கு பூமாலை கட்டிச் சூட்டும் வேலையை மேற்கொண்டிருந்தார். இக்கோவிலில் எம்பெருமானுக்கு மாலை கட்ட வந்தவர் தனது குழந்தை உபமன்யுவை உட்கார வைத்துவிட்டுப் பூப்பறிக்கச் சென்றார். குழந்தை பசியால் அழுதது. புருடோத்தம நாயகி தூண்ட வண்புருடோத்தமன் திருப்பாற்கடலை வரவழைத்து. குழந்தைக்குப் பாலைப் புகட்டி அருள் புரிந்து வியாக்ரபாத முனிவருக்கும் காட்சி தந்தார் என்பது இத்தலத்தோடு பேசப்படும் வரலாறாகும்.  
| விவரம் | பெயர் |
| --- | --- |
| இறைவன் | கிழக்கு நோக்கி நின்ற திருக்கோலத்தில் காணப்படும் புருடோத்தமன் |
| இறைவி | புருடோத்தம நாயகி |
| தீர்த்தம் | திருப்பாற்கடல் தீர்த்தம் |
| விமானம் | சஞ்சீவி விக்ரக விமானம் |
# திருக்காவளம்பாடி

**திருக்காவளம்பாடி** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழியிலிருந்து பூம்புகார் செல்லும் சாலையில் உள்ளது. திருநாங்கூரிலிருந்து 1 1/2 மைல் தொலைவில் அமைந்துள்ளது. திருநகரியிலிருந்து நடைப்பயணமாகவும் வரலாம். திருநாங்கூர் பதினொரு திருப்பதிகளுள் இத்தலமும் ஒன்றாகும்.  
கண்ணன் சத்தியபாமாவுடன் சேர்ந்து நரகாசுரனையழித்தான். இந்திரன்,வருணன் ஆகியோரிடமிருந்து நரகாசுரன் அபகரித்த பொருட்களை அவர்கட்கே மீட்டுக்கொடுத்தான். வெகுநாளைக்குப் பின்பு, இந்திரனின் தோட்டத்தில் உள்ள பாரிஜாத மலரை சத்தியபாமா கேட்க கண்ணன் இந்திரனிடம் அம்மலரைக் கேட்டான். இந்திரன் கொடுக்க மறுக்க, சினங் கொண்ட கண்ணன் அவனோடு போரிட்டு அவனது காவளத்தை (பூம்பொழிலை) அழித்தான். 11 எம்பெருமான்களில் ஒருவனாக துவாரகாவிலிருந்து வந்த கண்ணபிரான் தான் இருக்க காவளம் போன்ற ஒரு பொழிலைத் தேடி, இந்தக் காவளம்பாடியில் கோயில் கொண்டான் என தல வரலாறு கூறுகிறது. இறைவிக்குத் தனிக் கோயில் இல்லை. திருமங்கையாழ்வாரால் மட்டும் 10 பாக்களில் பாடல் பெற்றது. திருமங்கையாழ்வாரின் பிறந்த இடமான குறையலூர் மற்றும் அவர் வைணவ அடியார்க்கு அன்னதானம் நடத்திய மங்கை மடம் இந்த தலத்திற்கு மிகவும் அருகாமையிலேயே அமைந்துள்ளது.  
| விவரம் | பெயர் |
| --- | --- |
| இறைவன் | ருக்மணி, சத்தியபாமாவுடன் கிழக்கு நோக்கி நின்ற திருக்கோலத்திலிருக்கும் கோபாலகிருஷ்ணன் (ராஜகோபாலன்) |
| இறைவி | மடவரல் மங்கை, செங்கமல நாச்சியார் |
| தீர்த்தம் | தடமலர்ப் பொய்கை |
| விமானம் | சுயம்பு விமானம் |
# மரின்ஸ்கி அரங்கு

**மரின்ஸ்கி அரங்கு** (*Mariinsky Theatre*, ) என்பது உருசியாவின் சென் பீட்டர்ஸ்பேர்க்கில் அமைந்துள்ள வரலாற்று பலட் நடன மற்றும் இசை நடன அரங்காகும். 1860 இல் திறக்கப்பட்ட இது 19ம் நூற்றாண்டு பிற்பட்ட உருசியாவின் சிறந்த இசை அரங்காகவும், பியோத்தர் இலீச் சாய்க்கோவ்சுக்கி ஆகியோரின் தலைசிறந்த படைப்புக்களை அரங்கேற்றிய இடமுமாகும். சோவியற் காலத்தில் இது கிரோவ் அரங்கு என அறியப்பட்டது. இன்று இது மரின்ஸ்கி பலட் நடனம், மரின்ஸ்கி இசை நடனம், மரின்ஸ்கி சேர்ந்திசை என்பவற்றுக்கு முக்கியத்துவம் உள்ள இடமாகும்.
# திருச்செம்பொன் செய்கோயில்

**திருச்செம்பொன் செய்கோயில்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் திருநாங்கூரின் நடுவில் அமைந்துள்ளது. இராவணனை அழித்தபின் இராமபிரான் இந்த தலத்தில் இருந்த திருடநேத்திரர் என்ற முனிவரின் குடிலில் தங்கி அவர் கூறியவாறு தங்கத்தினால் ஒரு பசு செய்து அங்கு நான்கு நாட்கள் தங்கி பின்னர் அப்பசுவை ஒரு அந்தணர்க்குத் தானம் செய்தார். அந்தப் பொன்னைக் கொண்டு இந்தக் கோவிலை கட்டியபடியால் இதற்கு செம்பொன் செய்கோவில் என்று பெயர் வந்ததாக இக்கோயிலின் தலவரலாறு கூறுகிறது.  
திருநாங்கூர் பதினொரு திருப்பதிகளின் இறைவர்களும் இங்கு எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனும் எழுந்தருளுவார்.  
| விவரம் | பெயர் |
| --- | --- |
| இறைவன் | செம்பொன் ரங்கர்; ஹேமரங்கர்; பேரருளாளன் |
| இறைவி | அல்லிமாமலர் நாச்சியார் |
| தீர்த்தம் | ஹேம புஷ்கரணி, கனக தீர்த்தம் |
| விமானம் | கனக விமானம் |
# வார்ப்புரு:Infobox theatre

}}  
| class4 = label
| label4 = முகவரி
| data4 = }  
| label5 = நகரம்
| data5 = }  
| label6 = நாடு
| data6 = }  
| label7 = ஆள்கூறுகள்
| data7 = }  
| label8 = Designation
| data8 = }  
| label9 = கட்டிடக்கலைஞர்
| data9 = }  
| label20 = உரிமையாளர்
| data20 = }  
| label21 = குத்தகையாளர்
| data21 = }  
| label22 = இயக்குநர்
| data22 = }  
| label23 = கொள்ளளவு
| data23 = }  
| class24 = category
| label24 = வகை
| data24 = }  
| label25 = திறப்பு
| data25 = }  
| label26 = மீண்டும்திறப்பு
| data26 = }  
| label27 = செயல்பட்ட ஆண்டுகள்
| data27 = }  
| label29 = Rebuilt
| data29 = }  
| label41 = மூடியது
| data41 = }  
| label42 = இடிப்பு
| data42 = }  
| class43 = nickname
| label43 = பிற பெயர்கள்
| data43 = }  
| label44 = உருவாக்கம்
| data44 = }  
| class45 = category
| label45 = தற்போதைய பயன்பாடு
| data45 = }  
| data46 = }}  
| data47 = }  
}}<noinclude>  
</noinclude>
# திருத்தெற்றியம்பலம்

**திருத்தெற்றியம்பலம்** எனப்படும் **பள்ளிகொண்ட பெருமாள் சன்னதி** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் திருநாங்கூருக்கருகில் அமைந்துள்ளது. இக்கோயில் திருநாங்கூர் பதினொரு திருப்பதிகளுள் ஒன்று. 108 வைணவ திருத் தலங்களில் இத்தலம் ஒன்றிற்கு மட்டுமே அம்பலம் என்னும் சொல் வழங்கப்படுகிறது. திருமங்கையாழ்வாரால் மட்டும் 10 பாக்களால் பாடல்பெற்றது இக்கோயில். மணவாள மாமுனிகள் இங்கு வந்து சென்றுள்ளார். திருநாங்கூர் பதினொரு திருப்பதிகளின் இறைவர்களும் எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனும் எழுந்தருளுவார்.
| விவரம் | பெயர் |
| --- | --- |
| இறைவன் | நான்கு தோள்களுடன் கிழக்கு நோக்கிய சயனத் திருக்கோலத்தில் காட்சியளிக்கும் செங்கண்மால் ரங்கநாதர், லட்சுமிரங்கர் |
| இறைவி | செங்கமலவல்லி |
| தீர்த்தம் | சூர்ய புஷ்கரணி. |
| விமானம் | வேதவிமானம் |
# திருமணிக்கூடம்

**திருமணிக்கூடம்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் திருநாங்கூரிலிருந்து கிழக்கே 4 பர்லாங் தொலைவில் அமைந்துள்ளது. திருநாங்கூர் பதினொரு திருப்பதிகளுள் இக்கோயிலும் ஒன்றாகும். திருமணிக்கூடம் என்ற சொல்லுக்கேற்ப இத்தலம் மணிக்கூடம் போன்ற அமைப்பில் கட்டப்பட்டுள்ளது. திருநாங்கூர் பதினொரு திருப்பதிகளின் இறைவர்களும் எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனையும் எடுத்துச் செல்வர்.
| விவரம் | பெயர் |
| --- | --- |
| இறைவன் | கீழ்த்திசை நோக்கி நின்ற திருக்கோலத்தில் காணப்படும் வரதராஜ பெருமாள்; கஜேந்திரவரதன்; மணிக்கூட நாயகன் |
| இறைவி | திருமாமகள் நாச்சியார் (ஸ்ரீதேவி) மற்றும் பூதேவி |
| தீர்த்தம் | சந்திர புஷ்கரணி |
| விமானம் | கனகவிமானம் |
# திருவெள்ளக்குளம் அண்ணன் பெருமாள் கோயில்

**திருவெள்ளக்குளம்** அல்லது **அண்ணன் கோயில்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழியிலிருந்து சுமார் 8 கி.மீ. தொலைவில் சீர்காழி - தரங்கம்பாடிச் சாலையில் அமைந்துள்ளது. திருநாங்கூர் பதினொரு திருப்பதிகளில் இதுவும் ஒன்று.
# திருவெள்ளக்குளம் அண்ணன் பெருமாள் கோயில்

## பெயர் வரலாறு

திருவெள்ளக்குளம் என்ற சொல் இத்தலத்தின் முன்புறம் அமைந்துள்ள ஸ்வேத புஷ்கரணி தீர்த்தத்தால் உண்டாயிற்று. வடமொழியில் ஸ்வேதம் என்றால் வெண்மை. எனவே ஸ்வேத புஷ்கரணி வெள்ளைக்குளமாகி, வெள்ளக்குளமாயிற்று. திருமங்கையாழ்வார் இத்தலத்து இறைவனை அண்ணா என அழைத்துப் பாடியமையால் இது அண்ணன் கோயில் என்று அழைக்கப்படுகிறது.
# திருவெள்ளக்குளம் அண்ணன் பெருமாள் கோயில்

## சிறப்பு

திருமங்கையாழ்வாரால் மட்டும் பத்துப் பாசுரங்களால் மங்களாசாசனம் செய்யப்பட்ட தலம். பிள்ளைப் பெருமாளையங்காரும் இத்தலம் பற்றி பாடியுள்ளார். அழகிய மணவாள மாமுனிக்கு இறைவன் இங்கு காட்சி கொடுத்ததாக நம்பிக்கை. 108 வைணவத் திருத்தலங்களில் திருமலையில் வழங்கப்படும் இறைவனின் அதே பெயர்களால் (ஸ்ரீநிவாசன் - அலர்மேல் மங்கைத் தாயார்) வழங்கப்படும் ஒரே தலம் இது ஒன்றே ஆகும். திருவேங்கடத்தானுக்கு வெள்ளக்குளத்தான் அண்ணன் என்பது நம்பிக்கையாதலால் திருப்பதிக்கு வேண்டிக் கொண்ட வேண்டுதலை இங்கே செலுத்துவது ஒரு மரபாகவே விளங்கி வருகிறது. எனவே இதனைத் தென்திருப்பதி என்றும் அழைப்பர். திருமங்கையாழ்வார் மணந்த குமுதவல்லியின் அவதாரத் தலமும் நீலன் என்ற பெயரில் படைத்தளபதியாக விளங்கிய திருமங்கையாழ்வாரை ஆழ்வாராக மாற்றிய தலம் இதுவாகும். ஒரு மங்கையால் ஆழ்வாராக மாறினமையால் மங்கையாழ்வாராகி திருமங்கை ஆழ்வாரானார்.
| விவரம் | பெயர் |
| --- | --- |
| இறைவன் | கிழக்கு நோக்கி நின்ற திருக்கோலத்தில் அண்ணன் பெருமாள் எனப்படும் ஸ்ரீநிவாசன் |
| இறைவி | அலர்மேல் மங்கை |
| தீர்த்தம் | ஸ்வேத புஷ்கரணி |
| விமானம் | தத்வத் யோதக விமானம் |
# திருவைகுந்த விண்ணகரம்

**திருவைகுந்த விண்ணகரம்** அல்லது **வைகுந்த விண்ணகரம் ** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் திருநாங்கூரில் அமைந்துள்ளது. இக்கோயில் திருநாங்கூர் பதினொரு திருப்பதிகளுள் ஒன்று. வைகுண்டமான பரமபதத்தில் சங்கு சக்கரங்களுடன் எழுந்தருளியுள்ள வைகுண்டநாதனே இந்த வைகுந்த விண்ணகரத்தில் உள்ளான் என்பதும் சிவனின் ருத்ர தாண்டவத்தை நிறுத்த பரமபத நாதன் புறப்பட்டு வர அவரைப் பின்பற்றி 10 பெருமாள்களும் இவ்விடம் (திருநாங்கூர்) வந்தனர் என்பதும் தொன்நம்பிக்கை. பரமபதத்தில் இருந்து வந்ததால் அதே தோற்றத்தில் இங்கும் காணப்படுகிறார். திருநாங்கூர் பதினொரு திருப்பதிகளின் இறைவர்களும் எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனும் எழுந்தருளுவார்.
| விவரம் | பெயர் |
| --- | --- |
| இறைவன் | உபய நாச்சிமார்கள் புடைசூழ கிழக்கு நோக்கி வீற்றிருந்த திருக்கோலத்தில் இருக்கும் வைகுந்த நாதன் |
| இறைவி | வைகுந்த வல்லி |
| தீர்த்தம் | லட்சுமி புஷ்கரணி, உத்தங்கபுஷ்கரணி, விரஜா |
| விமானம் | அனந்த சத்ய வர்த்தக விமானம் |
# திருப்பார்த்தன் பள்ளி

**திருப்பார்த்தன் பள்ளி ** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழிக்கு அருகிலும் திருவெண்காட்டிலிருந்து சுமார் 2 மைல் தூரத்திலும் அமைந்துள்ளது. திருவெண்காட்டிலிருந்து நடந்தே செல்லலாம். திருநாங்கூர் பதினொரு திருப்பதிகளில் இதுவும் ஒன்று. பார்த்தனுக்காக (அர்ஜுனன்) உண்டான கோவிலானதால் பார்த்தன் பள்ளியாயிற்று. பார்த்தனாகிய அர்ஜூனனுக்கு இவ்விடத்து ஒரு கோவில் உண்டு. வருணன் இவ்விடத்து திருமாலைக்குறித்து கடுந்தவமியற்றித் தனக்கு பார்த்தசாரதியாக காட்சியளிக்குமாறு வேண்ட அவ்விதமே நடந்தபடியால் பார்த்தசாரதி பள்ளியென வழங்கிப் பிறகு பார்த்தன் பள்ளியாயிற்றென்பர். திருநாங்கூர் பதினொரு திருப்பதிகளின் இறைவர்களும் இங்கு எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனையும் எடுத்துச் செல்வர்.
# திருப்பார்த்தன் பள்ளி

## சங்க காலத்தில்

ஆடி அமாவாசை தினத்தில் பூம்புகார் காவிரி சங்கமத்திற்கு எழுந்தருளச் செல்லும் போது அவ்விழாவை சோழ மன்னர்களே முன்னிற்று தீர்த்தவாரி உற்சவத்தை சிறப்பாக நடத்தியது பற்றிய குறிப்பு அடையாறு தமிழாராய்ச்சி நிறுவனம் (International Institute of Tamil Studies) வெளியிட்டுள்ள ’சங்க கால வரலாறு’ நூலில் விவரிக்கப்பட்டுள்ளது.
# திருப்பார்த்தன் பள்ளி

## சிதிலமடைதல்

இத்திருக்கோயில் மிகவும் பழுதுபட்டதால், புனர்நிர்மாணக்குழு அமைக்கப்பட்டு சீரமைப்பு முயற்சிகள் நடைபெற்று வருகின்றன. சீரமைக்க சுமார் ஒரு கோடி ரூபாய் தேவைப்படும் எனக் கணக்கிடப்பட்டுள்ளது.
# திருப்பார்த்தன் பள்ளி

## அமைவிடம்

சீர்காழியிலிருந்து 15 கி.மீ தூரத்திலும் திருவெண்காட்டிலிருந்து 4 கி.மீ தொலைவிலும் திருப்பார்த்தன்பள்ளி அமைந்துள்ளது.
# வலைவாசல்:அறிவியல்/சிறப்புக் கட்டுரை

__TOC__
# வலைவாசல்:அறிவியல்/சிறப்புக் கட்டுரை

## பயன்பாடு

அறிவியல் சிறப்புக் கட்டுரை துனைப் பக்கத்தின் வடிவமைப்பு - வலைவாசல்:அறிவியல்/சிறப்புக் கட்டுரை/வடிவமைப்பு.
# வலைவாசல்:அறிவியல்/சிறப்புக் கட்டுரை

## Selected articles list

வலைவாசல்:அறிவியல்/சிறப்புக் கட்டுரை/1  
---
வலைவாசல்:அறிவியல்/சிறப்புக் கட்டுரை/2  
---
வலைவாசல்:அறிவியல்/சிறப்புக் கட்டுரை/3  
---
வலைவாசல்:அறிவியல்/சிறப்புக் கட்டுரை/4  
---
வலைவாசல்:அறிவியல்/சிறப்புக் கட்டுரை/5  
---
வலைவாசல்:அறிவியல்/சிறப்புக் கட்டுரை/6  
---
வலைவாசல்:அறிவியல்/சிறப்புக் கட்டுரை/7  
---
வலைவாசல்:அறிவியல்/சிறப்புக் கட்டுரை/8  
---
வலைவாசல்:அறிவியல்/சிறப்புக் கட்டுரை/9  
---
வலைவாசல்:அறிவியல்/சிறப்புக் கட்டுரை/10  
---
வலைவாசல்:அறிவியல்/சிறப்புக் கட்டுரை/11  
---
வலைவாசல்:அறிவியல்/சிறப்புக் கட்டுரை/12  
---
வலைவாசல்:அறிவியல்/சிறப்புக் கட்டுரை/13  
---
வலைவாசல்:அறிவியல்/சிறப்புக் கட்டுரை/14  
---
வலைவாசல்:அறிவியல்/சிறப்புக் கட்டுரை/15  
---
வலைவாசல்:அறிவியல்/சிறப்புக் கட்டுரை/16  
---
# வலைவாசல்:அறிவியல்/சிறப்புக் கட்டுரை

## முன்மொழிதல்

இந்த பக்கத்தில் நீங்கள் சேர்க்க விரும்பும் சிறப்புக் கட்டுரைகளின் தொடுப்பை இங்கு முன்மொழியவும்.
1. தற்போது எதுவும் இல்லை.
# சிர்க்கோனியம்

**சிர்க்கோனியம்** *(Zirconium)* என்பது Zr என்ற மூலக்கூற்று வாய்ப்பாடு கொண்ட ஒரு தனிமமகும். இதன் அணு எண் 40 ஆகும். மேலும் இத்தனிமத்தின் அணு நிறை 91.22, அடர்த்தி 6490 கிகி /கமீ, உருகு நிலையும், கொதி நிலையும் முறையே 1852 பாகை செல்சியசு ,4371 பாகை செல்சியசு ஆகும் . மற்றும் இதன் இணைதிறன் 4. ஆகும். இயற்கையில் தனித்த நிலையில் சிர்க்கோனியம் கிடைப்பதில்லை. தாதுக்களுடன் சேர்ந்தே இது கிடைக்கிறது.  
சிர்கான் என்ற கனிமத்தின் பெயரிலிருந்தே சிர்க்கோனியம் என்ற பெயர் எடுக்கப்பட்டுள்ளது. இதுவே சிர்க்கோனியத்தின் மிக முக்கியமான தாதுவாகும். தங்க நிறம் என்ற பொருள் கொண்ட சார்கன் என்ற பாரசீக மொழிச் சொல்லிலிருந்து சிர்கான் என்ற பெயர் வந்துள்ளதாக கூறப்படுகிறது.
# சிர்க்கோனியம்

## வரலாறு

1789 ல் ஜெர்மன் நாட்டின் கலாப் ரோத், சிர்கான் எனும் கனிமத்திலிருந்து சிர்கோனியத்தைப் பிரித்தெடுத்தார். இதன் கனிமம் பொன்னிறம், ஆரஞ்சு, கத்திரிப்பூ ஊதா போன்று பல நிறங்களுடன் காணப்பட்டதால் அதை விலை மதிப்புள்ள கற்களாகக் கருதினார். அரேபிய மொழியில் ஜார்கன் என்றால் “பொன் போன்ற” என்று பொருள் .இதிலிருந்தே சிர்கோனியம் வருவிக்கப்பட்டது. இதற்கு இலக்கியங்களில் பல பெயர்கள் காணப்படுகின்றன. ஹயா சிந்த், ஜாசிந்த், ஜார்கன் போன்ற சொற்கள் சிர்கோனியக் கனிமத்தைக் குறிப்பிடுவதாகும். பழங்காலத்தில் இதை நகை செய்யப் பயன்படுத்தினார்கள்.  
சிர்கான் என்பது சிர்கோனியம் சிலிகான் ஆக்சைடாகும். சிகோனியத் தனிமங்கள் உலகில் ஓரளவு மிகுதியாகக் கிடைக்கப்பெறினும் அதிலிருந்து சிர்கோனியத்தைப் பிரித்தெடுப்பது மிகவும் சிக்கலானதாக இருக்கின்றது. இதற்குக் காரணம் உயர் உருகு நிலையும், உருகிய நிலையில் வளிமங்களை உட்கிரகித்துக் கொள்ளும் பண்பையும் சிர்கோனியம் பெற்றிருப்பதே ஆகும்.  
1824 ல் சுவீடன் நாட்டு அறிவியலாளர் பெர்சியஸ் இத் தனிமத்தைப் பிரித்தெடுத்தார். சிர்கோனியம், சிர்கான் மணலாகவும் சிர்கோனியம் ஆர்த்தோ சிலிகேட்டாகவும் இயற்கையில் அதிகம் கிடைக்கின்றது. இதன் செழுமை நிக்கல், செம்பு, ஈயம், துத்தநாகம், டின் மற்றும் பாதரசத்தின் செழுமையை விட அதிகமாக இருக்கின்றது. சிர்கானில் சிர்கோனியத்தின் செறிவு 61-67 % ஆகும். சிர்கோனியம் சூரியன் மற்றும் ஐந்து வகை விண்மீன்களிலும் எரிகற்களிலும் காணப்படுகின்றது. நிலவின் மண்ணில் சிர்கோனிய ஆக்சைடின் செழுமை பூமியைக் காட்டிலும் அதிகமாக உள்ளது.  
புவியின் மேலோட்டிற்குள் சிர்க்கோனியம் 130 மி.கி/கி.கி என்ற அடர்த்தியில் காணப்படுகிறது. கடல்நீரில் 0.026 μகி/லி என்ற அடர்த்தியில் உள்ளது. இயற்கையில் இது சிர்க்கோனியம் உலோகமாகக் கிடைப்பதில்லை. நீரின் இயல்புக்கு ஏற்ப இது தன்னுடைய உள்ளார்ந்த நிலையின்மையை பிரதிபலிக்கிறது. சிர்க்கோனியத்தின் சிலிக்கேட்டு கனிமமான சிர்கான் (ZrSiO4) ஒரு முக்கியமான வர்த்தக மாதிரியாகும். ஆத்திரேலியா, பிரேசில், இந்தியா, உருசியா, தென் ஆபிரிக்கா மற்றும் அமெரிக்கா போன்ற நாடுகளில் சிர்கான் பெருமளவிலும் மற்ற நாடுகளில் சிறிய அளவிலும் கிடைக்கிறது. 2013 ஆம் ஆண்டின் கணக்கெடுப்பின்படி மூன்றில் இரண்டுபாகம் சிர்க்கோனியம் ஆத்திரேலியா மற்றும் தென் ஆபிரிக்காவில் தோண்டி எடுக்கப்பட்டுள்ளது. உலகெங்கிலும் உள்ள சிர்க்கோன் இருப்பு 60 மில்லியன் டன்களாகும். மேலும் உலகில் ஆண்டுக்கு 9,00,000 டன்கள் சிர்க்கோனியம் உற்பத்தி செய்யப்படுகிறது.  
பேடிலைட்டு, கோசுனரைட்டு உள்ளிட்ட கனிமங்களுடன் 140 வகையான கனிமங்களுடன் சேர்ந்து சிர்க்கோனியம் காணப்படுகிறது.
சிர்க்கோனியம் எசு- வகை நட்சத்திரங்களில் ஒப்பீட்டளவில் ஏராளமாக உள்ளது, மேலும் இது சூரியன் மற்றும் விண்கற்களிலும் கண்டறியப்பட்டுள்ளது. சந்திரனுக்கு பல அப்பல்லோ திட்டங்கள் மூலம் கொண்டுவரப்பட்ட சந்திர பாறை மாதிரிகளில் புவிப்பாறைகள் போல உயர் சிர்கோனியம் ஆக்சைடு உள்ளடக்கத்தைக் கொண்டிருக்கின்றன . டான்டலம், டைட்டானியம், நையோபியம் போல சிர்கோனியம் அரிப்பெதிர்ப்பைக் கொடுத்தாலும் அவற்றைவிட மேலானது. ஏனெனில் சிர்கோனியம் காரங்கள், அமிலங்கள், உப்புநீர் மற்றும் இதர அரிக்கும் முகவர்களால் அரிக்கப்படுவதில்லை.
# சிர்க்கோனியம்

## வரலாறு

### ஐசோடோப்புகள்

இயற்கையாகத் தோன்றும் சிர்க்கோனியத்திற்கு ஐந்து ஐசோடோப்புகள் உண்டு. 90Zr, 91Zr, 92Zr மற்றும் 94Zr ஐசோடோப்புகள் நிலைப்புத் தன்மை கொண்டவையாகும். 94Zr ஐசோடோப்பு 1.10×1017 ஆண்டுகள் அரைவாழ்வுக் காலத்தைக் கொண்டு இரட்டைப் பீட்டா சிதைவு அடையுமென ஊகிக்கப்படுகிறது. 96Zr ஐசோடோப்பு 2.4×1019 ஆண்டுகள் என்ற மிக நீண்ட அரைவாழ்வுக் காலத்தைப் பெற்ற கதிரியக்க ஐசோடோப்பு என்ற சிறப்பைப் பெற்றுள்ளது. இயற்கையாகத் தோன்றும் ஐசோடோப்புகளில் , 90Zr பொதுவானதாகும். அனைத்து ஐசோடோப்புகளிலும் 51.45% அளவுக்கு இது காணப்படுகிறது. 96Zr ஐசோடோப்பு அரிதானதாக வெறும் 2.80% சிர்க்கோனியம் அளவுக்கு மட்டுமே காணப்படுகிறது.  
78 முதல் 110 வரை அணுநிறைகள் கொண்ட 28 செயற்கை ஐசோடோப்புகள் உருவாக்கப்படுகின்றன. இவற்றில் 1.53×106 ஆண்டுகள் அரைவாழ்வுக் காலம் கொண்ட 93Zr ஐசோடோப்பு அதிக நிலைப்புத் தன்மை கொண்டதாகக் கருதப்படுகிறது. 110Zr ஐசோடோப்பு சிர்க்கோனியத்தின் மிகக்கனமான ஐசோடோப்பு ஆகும். இது அதிகமான கதிரியக்கத் தன்மையையும் கொண்டுள்ளது. 93 மற்றும் இதற்கு அதிகமான அணுநிறை கொண்ட கதிரியக்க ஐசோடோப்புகள் எலக்ட்ரான்களை உமிழ்கின்றன. 89 மற்றும் இதற்கு அதிகமான அணுநிறை கொண்ட கதிரியக்க ஐசோடோப்புகள் பாசிட்ரானை உமிழ்கின்றன. 88Zr ஐசோடோப்பு ஒன்று மட்டும் விதிவிலக்காக எலக்ட்ரான் பிடிப்பு எனப்படும் எலக்ட்ரான் நியூட்ரினோ இழப்பு மூலம் சிதைவடைகிறது. 2003 முதல் 2007 வரையிலான காலத்தில் சிர்கான் கனிமத்தின் விலை நிலையாக டன்னுக்கு $360 முதல் $840 வரை அதிகரித்துக் காணப்பட்டது. பதப்படுத்தப்படாத சிர்க்கோனியத்தின் விலை டன்னுக்கு $39,900 இலிருந்து $22,700 ஆக வீழ்ச்சியடைந்தும் காணப்பட்டது. சிர்கானை விட சிர்க்கோனியம் உலோகம் அதிக விலை நிர்ணயிக்கப்படுகிறது. ஏனெனில் ஒடுக்கும் செயல்முறைக்கு அதிக செலவு பிடிக்கிறது. பொதுவாக, இந்த சேர்மங்கள் நிறமற்றும் டையாகாந்தப் பண்பைக் கொண்டும் திண்மங்களாக உள்ளன. இவற்றில் சிர்க்கோனியம் +4 என்ற ஆக்சிசனேற்ற நிலையில் உள்ளது. Zr(III) சேர்மங்கள் மிகக் குறைவாகவே உள்ளன. Zr(II) சேர்மங்கள் மிகவும் அரிதானவையாகும்.
# சிர்க்கோனியம்

## ஆக்சைடுகள், நைட்ரைடுகள்

மிகவும் பொதுவான ஓர் ஆக்சைடு சிர்க்கோனியம் டையாக்சைடு (ZrO2) ஆகும். இது சிர்க்கோனியா என்றும் அழைக்கப்படுகிறது. தெளிவான வெள்ளை நிறத்துடன் சிர்க்கோனியம் டையாக்சைடு ஒரு திண்மமாக உள்ளது. விதிவிலக்காக இச்சேர்மம் அதன் கனசதுர வடிவத்தில் எலும்பு முறிவு கடினத்தன்மை மற்றும் வேதியியல் எதிர்ப்பைக் கொண்டுள்ளது இத்தகைய காரணங்களால் பொது வைரத்துக்கு மாற்றாக இருப்பினும்
சிர்க்கோனியம் மோனாக்சைடும் (ZrO) அறியப்படுகிறது. எசு வகை விண்மீன்களில் சிர்க்கோனியம் மோனாக்சைடு உமிழப்படுவதை கட்புலனாகும் ஒளிக்கற்றையில் உமிழ்வு வரிகளாக காணமுடிகிறது..  
சிர்க்கோனியம் தங்குதேட்டு வழக்கத்திற்கு மாறான பண்புகளை வெளிப்படுத்துகிறது. சுடுபடுத்தும்போது எல்லா பரிமாணங்களிலும் சுருங்குகிறது. ஆனால் பெரும்பாலான வேதிப்பொருட்கள் சூடுபடுத்தும்போது பொதுவாக விரிவடைகின்றன .
# சிர்க்கோனியம்

## கரிமவேதியியல் வழிப்பொருள்கள்

கரிமசிர்க்கோனியம் வேதியியல் என்பது கார்பன்-சிர்க்கோனியம் பிணைப்பைக் கொண்ட சேர்மங்களை ஆய்வு செய்யும் ஒரு பிரிவாகும். இதுபோன்ற முதல் சேர்மம் சிர்கோனோசீன் டைபுரோமைடு ((C5H5) 2ZrBr2) ஆகும். சிர்க்கோனோசீன் 1952 இல் பர்மிங்காம் மற்றும் வில்கின்சன் ஆகியோரால் கண்டுபிடித்து அறிவிக்கப்பட்டது. பி. சி. வைல்சு மற்றும் எச். வெய்கோல்ட் ஆகியோரால் 1970 ஆம் ஆண்டில் தயாரிக்கப்பட்ட சிகுவார்ட்சு வினைப்பொருள் ஒரு மெட்டலோசீனாகும் ஆல்கீன்கள் மற்றும் அல்கைன்களின் மாற்றங்களுக்கு பயன்படும் கரிமத் தொகுப்பு வினைகளில் இத்தகைய மெட்டலோசீன் கள் பயனாகின்றன. சில சீக்ளர்-நட்டா வினையூக்கிகளில் சிர்க்கோனியம் ஒரு பகுதிப்பொருளாக பாலிபுரோப்பைலீன் தயாரிப்புக்கு பயன்படுத்தப்படுகிறது.
இந்த பயன்பாடு கார்பனுடன் பிணைப்புகளை மாற்றியமைக்கும் சிர்க்கோனியத்தின் திறனைப் பயன்படுத்துகிறது. Zr(II) இன் பெரும்பாலான அனைவுச் சேர்மங்கள் சிர்கோனோசீனின் வழிப்பெறுதிகள் ஆகும். இதற்கு ஒரு எடுத்துக்காட்டு (C5Me5)2Zr(CO)2. ஆகும், .
# Module:BaseConvert

local p = {}  
local digits = '0123456789ABCDEFGHIJKLMNOPQRSTUVWXYZ'  
function normalizeFullWidthChars(s)
return mw.ustring.gsub(s, '[！-～]', function(s)
return mw.ustring.char(mw.ustring.codepoint(s, 1) - 0xFEE0)
end)
end  
function _convert(n, base, from, precision, width, default, prefix, suffix)
n = '' .. n -- convert to a string  
-- strip off any leading '0x' (unless x is a valid digit in the input base)
from = tonumber(from)
if not from or from < 34 then
local c
n, c = n:gsub('^(-?)0[Xx]', '%1')
if c > 0 and not from then from = 16 end
end  
-- check for a negative sign. Do this while the input is still in string form,
-- because tonumber doesn't support negative numbers in non-10 bases.
local sign = ''
local c
n, c = n:gsub('^-', '')
if c > 0 then sign = '-' end  
-- replace any full-width Unicode characters in the string with their ASCII equivalents
n = normalizeFullWidthChars(n)  
-- handle scientific notation with whitespace around the 'e' e.g. '5 e7'
n = n:gsub('%s*[eE]%s*', 'e')  
from = from or 10
local num = tonumber(n, from)
base = tonumber(base)
precision = tonumber(precision)
width = tonumber(width)  
if not num or not base then return default or n end  
local i, f = math.modf(num)  
local t = {}
repeat
local d = (i % base) + 1
i = math.floor(i / base)
table.insert(t, 1, digits:sub(d, d))
until i == 0
while #t < (width or 0) do
table.insert(t, 1, '0')
end
local intPart = table.concat(t, '')  
-- compute the fractional part
local tf = {}
while f > 0 and #tf < (precision or 10) do
f = f * base
i, f = math.modf(f)
table.insert(tf, digits:sub(i + 1, i + 1))
end  
-- add trailing zeros if needed
if precision and #tf < precision then
for i = 1, precision - #tf do
table.insert(tf, '0')
end
end  
fracPart = table.concat(tf, '')  
-- remove trailing zeros if not needed
if not precision then
fracPart = fracPart:gsub('0*$', '')
end  
-- add the radix point if needed
if #fracPart > 0 then
fracPart = '.' .. fracPart
end  
return (prefix or *) .. sign .. intPart .. fracPart .. (suffix or *)
end  
function p.convert
-- Allow for invocation via #invoke or directly from another module
local args
if == mw.getCurrentFrame then
args = .args
else
args =
end  
local n = args.n
local base = args.base
local from = args.from
local precision = args.precision
local width = args.width
local default = args.default
local prefix = args.prefix
local suffix = args.suffix
return _convert(n, base, from, precision, width, default, prefix, suffix)
end  
return p
# ஸ்டான்லி பூங்கா, வான்கூவர்

**ஸ்டான்லி பூங்கா** (*Stanley Park*) கனடாவில் வான்கூவர் நகரில் உள்ள ஒரு பூங்கா. இது உலகின் மிகப் பிரபலமான பூங்காக்களில் ஒன்றாகும். ஸ்டான்லி பார்க் ஆண்டு முழுவதும் பச்சை இலைகள் கொண்ட பாலைவனச் சோலையாகத் திகழ்கிறது. இது 405 எக்டேர் பரப்பளவு கொண்ட பூங்காவாகும். ஸ்டான்லி பார்க்கில் “இழந்த குளம்” மற்றும் “பீவர் ஏரி” போன்ற பல அடையாளங்கள் உள்ளன. பூங்கா உள்ளே “ஸ்டான்லி பார்க் விண்கலம்” மூலம் பயணிக்க முடியும். பூங்காவின் உள்ளே தொடருந்துகள், விளையாட்டு மைதானங்கள், மற்றும் முழுக் குடும்பத்துடன் ரசிக்கக் கூடிய பல இடங்கள் உள்ளன. ஸ்டான்லி பார்க்கில் உள்ள “மால்கின் பௌல்” என்ற இடத்தில் இசை நிகழ்ச்சிகள் மற்றும் பல கலாச்சார நிகழ்வுகள் நடைபெறும். ஸ்டான்லி பார்க்கில் கண்கவர் கடற்கரைகள் உள்ளன. ஸ்டான்லி பார்க் செல்ல நுழைவு கட்டணம் ஏதும் கிடையாது. இருப்பினும் அங்கு உள்ள மீன் தொட்டி (Aquarium) பார்க்க நுழைவுக் கட்டணம் உண்டு.
# பன்னாட்டுக் குடும்ப நாள்

**பன்னாட்டுக் குடும்ப நாள்** அல்லது **உலகக் குடும்ப நாள்** (*International Day of Families*) என்பது ஆண்டுதோறும் மே 15 ஆம் நாள் கொண்டாடப்படும் நிகழ்வாகும். 1993 ஆம் ஆண்டில் ஐக்கிய நாடுகள் பொதுச் சபை இதற்கான தீர்மானத்தை (A/RES/47/237) உலகெங்கிலும் உள்ள குடும்பங்களின் சிறந்தவாழ்க்கைத்தரத்தையும், சமூகமுன்னேற்றத்தையும்ஊக்குவிப்பதற்கானஅமைப்பின்உறுதியைவெளிப்படுத்தும் முகமாக நிறைவேற்றியது. குடும்பங்கள் தொடர்பான பிரச்சினைகள் குறித்த விழிப்புணர்வை ஊக்குவிக்கவும், குடும்பங்களைப் பாதிக்கும் சமூக, பொருளாதார மற்றும் புள்ளிவிவர செயல்முறைகள் குறித்த அறிவை அதிகரிக்கவும் இப்பன்னாட்டு நாள் ஒரு வாய்ப்பை வழங்குகிறது. 1994 ஆம் ஆண்டில் ஐக்கியநாடுகள்சபைபன்னாட்டுக் குடும்பதினத்தைஅதிகாரப்பூர்வமாகஅறிவித்தது.
# பன்னாட்டுக் குடும்ப நாள்

## கருப்பொருட்கள்

ஒவ்வோர் ஆண்டும், ஐ.நா. பொதுச்செயலாளர் குறிப்பிட்ட, பொருந்தக்கூடிய குறிக்கோளை அறிவிக்கிறார்.  
- 2021 - "குடும்பங்களும் புதிய தொழிநுட்பங்களும்"
- 2020 - “அபிவிருத்தியில் குடும்பங்கள்: கோபனாவன், பெய்ஜிங் + 25”
- 2019 - "குடும்பங்களும் காலநிலை நடவடிக்கைகளும்: வ.வ.குவில் கவனம் 13"
- 2018 - "குடும்பங்களும் சமூகங்களும்"
- 2017 - "குடும்பங்கள், கல்வி, நல்வாழ்வு"
- 2016 - "குடும்பங்கள், ஆரோக்கியமான வாழ்க்கை, நிலையான எதிர்காலம்"
- 2015 - "பொறுப்பான ஆண்கள்? - பாலினச் சமனிலை, குழந்தைகளின் உரிமைகள்"
# பீப்புள்ஸ் டெய்லி

**பீப்புள்ஸ் டெய்லி** என்பது சீன மக்கள் குடியரசில் வெளியாகும் செய்தித்தாள்களுள் ஒன்று. சீன கம்யூனிசக் கட்சியின் முதன்மை உறுப்பாக செயல்படுகிறது. உலகளவில் இதன் வெளியீட்டு எண்ணிக்கை 3 - 4 மில்லியன் இருக்கக் கூடும். இதன் முதன்மை பதிப்பு சீன மொழியில் வெளியாகிறது., இது ஆங்கிலம், சப்பானியம், பிரெஞ்சு, எசுப்பானியம், உருசியம், அரபி மொழி, கொரியம் ஆகிய மொழிகளிலும் வெளியாகிறது. ஜைக் என்ற தேடுபொறியையும் இது நிறுவியுள்ளது.
# பீப்புள்ஸ் டெய்லி

## இணைப்புகள்

- தளம் (சீன மொழியில்)
- தளம் (ஆங்கிலத்தில்)
# கொகினேனி ரங்க நாயுகுலு

**கொகினேனி ரங்க நாயகுலு** (என். ஜி. ரங்கா நவம்பர் 7, 1909—சூன் 9, 1995) என்பவர் இந்திய விடுதலைப் போராட்ட வீரரும் நாடாளுமன்ற உறுப்பினரும் ஆவார். இந்திய விவசாயிகள் இயக்கத்திலும் முக்கியப் பங்காற்றினார். அறுபதாண்டுகளாகத் தொடர்ந்து நாடாளுமன்ற உறுப்பினராகப் பணி ஆற்றிய காரணத்தால் கின்னஸ் புத்தகத்தில் இவர் பெயர் இடம் பெற்றுள்ளது.
# கொகினேனி ரங்க நாயுகுலு

## இளமைக் காலம்

ஆந்திரப் பிரதேசம் குண்டூர் மாவட்டத்தில் உள்ள நிடுபிரலு என்னும் சிற்றூரில் விவசாயக் குடும்பத்தில் பிறந்தார். தொடக்கக் கல்வியைத்
தம் சொந்த ஊரிலும் பின்னர் குண்டூரில் ஆந்திர கிறித்தவக் கல்லூரியில் பட்டப்படிப்பையும் கற்று முடித்தார். பிறகு இங்கிலாந்துக்குச் சென்று ஆக்சுபோர்டு பல்கலைக்கழகத்தில் பொருளாதாரத்தில் ஆய்வுப்பட்டம் பெற்றார். இந்தியா திரும்பியதும் சென்னை பச்சையப்பன் கல்லூரியில் பொருளியல் துறைப் பேராசிரியராகப் பணி ஆற்றினார். 1930 ஆம் ஆண்டில் மகாத்மா காந்தி சென்னைக்கு வந்தபோது என்.ஜி.
ரங்கா அவரைச் சந்தித்தார். அச்சந்திப்பின் விளைவாக இந்திய விடுதலை உணர்ச்சிப் பெற்றார். சட்டமறுப்பு இயக்கம் போன்ற போராட்டங்களில் கலந்து கொண்டார்.
# கொகினேனி ரங்க நாயுகுலு

## உழவர்கள் போராட்டம்

1933 ஆம் ஆண்டில் ஆந்திராவில் உழவர்கள் போராட்டத்தைத் தலைமைத் தாங்கி நடத்தினார். இந்திய விடுதலைப் போராட்டத்துடன்
விவசாயிகள் உரிமைகளுக்காகவும் அனைத்திந்திய அளவில் போராடினார். பன்னாட்டுத் தொழிலாளர் கழகம், உணவு மற்றும் வேளாண்மைக் கழகம் ஆகியவற்றின் மாநாட்டில் இந்தியாவின் பிரதிநிதியாக கலந்து கொண்டார்.
# கொகினேனி ரங்க நாயுகுலு

## அரசியல்

| லோக் சபா | காலம் | தொகுதி | கட்சி |  |
| --- | --- | --- | --- | --- |
| **2வது லோக் சபா** | 1957–1962 | தெனாலி | காங்கிரசு கட்சி |  |
| **3வது** | 1962–1967 | சித்தூர் | சுதந்திரக் கட்சி |  |
| **4வது** | 1967–1970 | ஸ்ரீகாகுளம் | சுதந்திரக் கட்சி |  |
| **7வது** | 1980–1984 | குண்டூர் | காங்கிரசு |  |
| **8வது** | 1984–1989 | குண்டூர் | காங்கிரசு |  |
| **9வது** | 1989–1991 | குண்டூர் | காங்கிரசு | } |
# கொகினேனி ரங்க நாயுகுலு

## விருதுகளும் சிறப்புகளும்

என்.ஜி. ரங்காவுக்கு 1991 ஆம் ஆண்டில் பத்ம விபூசண் விருது வழங்கப்பட்டது. 2001 இல் இவருடைய உருவம் பொறிக்கப்பட்ட அஞ்சல்தலை வெளியிடப்பட்டது. இவர் பெயரில் விவசாயத்துக்கான விருது ஒன்று புதியதாக நிறுவப்பட்டது. மேலும் குண்டூரில் உள்ள
வேளாண் பல்கலைக்கழகத்திற்கு இவர் பெயர் சூட்டப்பட்டு கவுரவித்தார்கள்.
# கொகினேனி ரங்க நாயுகுலு

## மேற்கோள்

http://www.gandhitopia.org/profiles/blogs/professor-n-g-ranga-a-great
# மரண வரி

**மரண வரி** (*Marâla* அல்லது *Maral*) அல்லது **இறப்பு வரி** என்பது போர்த்துக்கேயர் இலங்கையை ஆண்ட காலத்தில் இருந்த வரி முறையாகும். போர்த்துக்கேயரின் ஆட்சிக்குட்பட்ட இலங்கையின் கரையோரப்பிரதேசத்தில் வாழ்ந்த ஒருவர் இறந்தாராயின் அவரது சொத்துக்கள் போர்த்துக்கேயருக்கு சேர வேண்டும் என்பதே இவ்வரியாகும். இறப்பின் பின்னர் இறந்தவருக்கு ஆண் வாரிசு இருந்தால், மூன்றில் ஒரு பங்கு அரசுக்கு சென்றடையும், ஆண் வாரிசு எவரும் இல்லை எனில் சொத்து முழுவதும் அரசுக்குச் சென்றடையும். இந்த வரி காரணமாக மக்கள் பெரும் துன்பத்திற்கு உள்ளானார்கள். போர்த்துக்கேயர் தமது சமயமான கிறிஸ்தவத்தை பரப்பும் முகமாக கிறிஸ்தவ சமயத்திற்கு மாறுவோருக்கு இவ்வரி விலக்கு அளித்தனர். இதன் காரணமாக பல இலங்கை மக்கள் மதம் மாறினர்.  
கண்டி இராச்சியத்தில் இவ்வரியில் இருந்து பெண்களுக்கு விலக்களிக்கப்பட்டது.
# அன் விகுதி முறைமை

**அன் விகுதி முறைமை** என்பது பிராமி எழுத்துமுறை கல்வெட்டுகளின் மொழி தமிழில் எழுதப்பட்டதா என கண்டறியும் முறையாகும். பெரும்பாலும் பிராகிருத மொழிகளின் பிராமி எழுத்துக்களும் தமிழி எழுத்துக்களும் வடிவளவில் பெருமளவு ஒத்துப் போவதால் இந்தியாவிலும் இலங்கையிலும் கிடைக்கும் கல்வெட்டுகளில் உள்ள எழுத்துக்கள் தமிழா பிராகிருதமா என்று அறிவதில் இடர் நேரும். அப்போது அதில் காணப்படும் நபரின் பெயர் ஏதாவது *அன்* என விகுதியை கொண்டு முடிந்திருந்தால் அதை தமிழி எழுத்துக்கள் என எளிதாக அடையாளம் காணுவர் தமிழ் ஆய்வாளர்கள்.
# வானமாமலை பெருமாள் கோவில்

**திருவரமங்கை** என்னும் **வானமாமலை** என்று அழைக்கப்படும் **நாங்குநேரி வானமாமலை பெருமாள் கோயில்** 108 வைணவத் திருத்தலங்களில் ஒன்றாகும். 108 திவ்ய தேசங்களில் சுயம்பு மூர்த்தியாக பெருமாள் உள்ள எட்டு தலங்களில் இதுவும் ஒன்றாகும். நம்மாழ்வாரால் பாடல் பெற்ற இத்தலம் திருநெல்வேலியிலிருந்து நான்குநேரி செல்லும் சாலையில் அமைந்துள்ளது  
திருவரமங்கை என்னும் இத்தலத்திற்கு வானமாமலை, நாங்குநேரி, தோத்தாத்ரி, திருவரமங்கை நகர் என்ற பல்வேறு பெயர்களும் உண்டு. பிரம்மாண்ட புராணம், ஸ்கந்த புராணம், நரசிம்ம புராணம் போன்றவற்றில் இத்தலம் பேசப்படுகிறது. உரோம முனிவர் தவஞ்செய்து திருமாலைக் கண்டதால் உரோமசேத்திரம் என்றும், ஸ்ரீவரமங்கையாக திருமகள் இவ்விடத்தில் வந்து வளர்ந்து பிறகு எம்பெருமானை மணந்து கொண்டதால் ஸ்ரீவரமங்கை (சீரிவரமங்கல நகர்) எனவும், ஆதிசேடன் இங்கு தவமியற்றி திருமாலுக்கு அணையாக இருக்கும் பேறு பெற்றதால் நாகணை சேரி எனவும், மரங்கள் நிறைந்த வனமும் மலையும் சூழ்ந்த இடமாதலின் வானமாமலை எனவும் இங்குள்ள திருக்குளத்தை நான்கு ஏரிகளாக வெட்டியதால் நான்கு + ஏரி= நான்குநேரிஎனவும், அந்த நான்கு ஏரிகளின் கூர்மையான முனைகள் சந்திக்கும் மையப் பகுதியில் அமைந்ததால் நான் + கூர் + நேரி என்பது காலப்போக்கில் நாங்குநேரி என பேச்சு வழக்காயிற்று.  
இக்கோயிலில் வானமாமலைப் பெருமாள், திருவரமங்கை தாயார் சன்னதிகள் உள்ளன. இங்குக் கோயில் கல்வெட்டு உள்ளது. இக்கோயிலில் ஏழு நிலை கொண்ட ராஜகோபுரம் உட்பட மொத்தம் ஏழு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
# வானமாமலை பெருமாள் கோவில்

## அமைவிடம்

கடல் மட்டத்திலிருந்து சுமார் 122 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 8°29'30.9"N, 77°39'26.5"E (அதாவது, 8.491910°N, 77.657349°E) ஆகும்.
# வானமாமலை பெருமாள் கோவில்

## தைலக்காப்பு

இங்கு இறைவனுக்கு தினந்தோறும் தைலக்காப்பு சாற்றும் நிகழ்வு நடைபெறும். அந்த எண்ணெயை எடுத்து இங்குள்ள நாழிக்கிணற்றில் ஊற்றி வருகின்றனர். இந்த நாழிக்கிணற்றில் உள்ள எண்ணெயை நம்பிக்கையுடன் உண்டால் நோய் தீரும் என்பது நம்பிக்கை ஆகும்.
# வானமாமலை பெருமாள் கோவில்

## கோயில் தோற்றம் பற்றிய தொன்மவியல்

ஆழ்வார் திருநகரியை ஆண்ட மன்னரான காரிக்கு குழந்தேப் பேறு இல்லாததால், திருக்குறுங்குடிக்குச் சென்று வேண்டினார். மன்னரின் கனவில் தோன்றிய நம்பிராயர் எப்படிபட்ட குழந்தைவேண்டும் என்று வினவினார். அதற்கு காரி தங்களைப்போன்ற ஒரு ஆண்பிள்ளை வேண்டுமென்றார். அவ்வறே ஆகும் என உரைத்த நம்பிராயர், *இங்கிருந்து கிழக்கே சென்றால் நான்கு ஏரிகள் சூழ்ந்த இடத்தில் எறும்புகள் சாரைசாரையாகச் செல்லும். அதற்கு நேர் மேலே கருடன் வட்டமிட்டுக்கொண்டிருப்பான். அந்த இடத்தில் அகழ்ந்தால் வானமாமலை தென்படுவான். அவன் கேட்டதை அருளுவான்* என்றார். அதன்படி அந்த இடத்தைக் கண்டறிந்து அங்கே மன்னன் அகழ்ந்தபோது, அங்கே வானமாமலைப் பெருமாள் கிடைத்தார். நாங்குநேரி என்ற அவ்வூரிலேயே அவரை நிலையாட்டி அவருக்கு கோயில்கட்டி அவரை வழிபட்டார். அதன்பிறகு நம்பிராயர் அருளியபடியே காரி மன்னருக்கு மகனாக நம்மாழ்வார் பிறந்தார்.
# வானமாமலை பெருமாள் கோவில்

## கோவில்

கோவில் கருவறையில் ஆதிசேடன் குடையாய் இருக்க, வானமாமலைப் பெருமாள் வைகுண்டபதியாக அமர்ந்த திருக்கோலத்தில் இருக்கிறார். அவருக்கு இருபுறமும் ஸ்ரீதேவி, பூதேவி, நீளாதேவி தாயார்கள் காட்சி தருகிறனர். இவர்களுக்கு ஊர்வசியும் திலோத்தமையும் சாமரம் வீசுகின்றனர். பிருகு முனிவர், மார்க்கண்டேய முனிவர், சூரியன், சந்திரன் ஆகியோர் பெருமாளை சேவித்தபடி, கருவறையில் வீற்றிருக்கின்றனர். அர்த்த மண்டபத்தில் கருடாழ்வார், விஷ்வக்சேனர் இருக்கிறார். இந்த 13 விக்கிரகங்களும் சுயம்புகள் என்றும். வைகுண்டத்தில் பெருமாள் எப்படி வீற்றிருப்பாரோ அத்தகைய கோலத்திலேயே சுவாமி இங்கு இருப்பதாக நம்பிக்கை உள்ளது.  
மேலும் கோயிலில் ஞானப்பிரான், லட்சுமி நாராயணர், வேணுகோபாலன், தசாவதார மூர்த்திகள், ராமர், கண்ண பிரான், சக்கரத்தாழ்வார் ஆகியோர் தனிச் சன்னிகளில் உள்ளனர். குலசேகர மண்டபத்தில் நம்மாழ்வாரைத் தவிர 11 ஆழ்வார்களும், கருவறைப் பிரகாரத்தில் 32 ரிஷிகள், தும்பிக்கை ஆழ்வார் ஆகியோரும் உள்ளனர். இத்தலத்தில் உள்ள சேற்றுத் தாமரை தீர்த்தமானது திருப்பாற்கடலின் அம்சமாகவும் சாபம் நீக்கக்கூடியதாகவும் கருதப்படுகிறது.
# வானமாமலை பெருமாள் கோவில்

## ஸ்ரீவானமாமலை மடம்

ஸ்ரீவானமாமலை மடத்துக்கு இதுவே தலைமைப்பீடமாகும். இத்தலம் நம்மாழ்வாரால் மட்டும் 11 பாக்களில் பாடப்பெற்றது. இத்தலத்தில் மட்டுமே சடாரியில் நம்மாழ்வாரின் உருவம் பொறிக்கப்பட்டுள்ளது.
# வானமாமலை பெருமாள் கோவில்

## பூஜைகள்

இக்கோயிலில் வைகானசம் ஆகம முறைப்படி வழிபாடு நடக்கிறது. சித்திரை மாதம் முக்கிய திருவிழா நடைபெறுகிறது. சித்திரை மாதம் தேரோட்டம் நடைபெறுகிறது. ரை மாதம் திருவிழா நடைபெறுகிறது. வைகானசம் ஆகம முறைப்படி
# திருப்புமுனை

**திருப்புமுனை** என்னும் இதழ் தமிழ் நாட்டின் சென்னை நகரில் இருந்து வெளிவரும் திங்கள் இதழ் ஆகும். இவ்விதழ் ஜா. பிரிசில்லா பாண்டியன் என்பவரால் 2013 மே 1 ஆம் நாள் வெளியிடப்பட்டது.
# திருப்புமுனை

## ஆசிரியர் குழு

இவ்விதழிற்கு ஜா. பிரிசில்லா பாண்டியன் ஆசிரியராகவும் வெளியிடுபவராகவும் இருக்கிறார். நெல்லை சா. அசரியா இணை ஆசிரியராகவும் ச. சுதாகர் துணை ஆசிரியராகவும் ச. மோகன் சிறப்பாசிரியராகவும் பணியாற்றுகின்றனர்.
# திருப்புமுனை

## உள்ளடக்கம்

### முதல் இதழ் (மே - 2013)

- மேதினி போற்றும் "மே" தினம் - ஆசிரியர்
- மூன்றாவது அணிக்கு முன்னோட்டமா? - சாம்சன்
- "நோ லக்"
- பெண்கள் மீது ஆண்மையின் வக்கிரம் - யரலவழள
- கூடங்குளம் : ஒரு நெருப்பின் போராட்டம் - மருத நிலன்
- இனத்துரோகி வருகிறான் ஈழத் தமிழர்களே எச்சரிக்கை!
- தமிழா! விழித்துக்கொள் - சா. அசரியா
- தமிழக மாணவர் போராட்டங்கள் உணர்த்தும் உண்மைகள் - கவிதா
- சிதம்பரமே நடுங்கலாமா?
- கசிகின்றது வாயு கதறுகின்றனர் மக்கள் காதுகேளா நிலையில் அரசுகள் - சண்முக சுதாகர்
- பூமியைக் காப்போம் வாரீர்! - வி. சா. அலெகஷாண்டர்
- விவசாயிகளின் தற்கொலைக்குக் காரணம் என்ன? - சு. கண்ணையன்,
- என்ன நடக்குது இங்கே?
- இனி - தெற்கத்தியான்
- கடல் சீறலாம்! கட்சி சீறலாமா? - நேசன்
- சூன் 25 -ல் கோட்டை நோக்கி கோரிக்கைப் பேரணி
- கஞ்சித்தொட்டித் திறக்கலாமே!
- வரலாற்று அரசியல் - ச. மோகன்
- ஈரம் காயாது - கவினரசு
- இயற்கை உணவில் வைத்தியம்
# அந்திமழை

**அந்திமழை** என்னும் இதழ் தமிழ் நாட்டில் சென்னை நகரில் இருந்து வெளிவரும் திங்கள் இதழாகும். இரா. கெளதமன் என்பவரால் 2012 செப்டம்பர் திங்கள் தொடங்கப்பட்டது.
# அந்திமழை

## ஆசிரியர் குழு

இவ்விதழில் சுகுமாரன் சிறப்பாசிரியராகவும் என். அசோகன் நிர்வாக ஆசிரியராகவும் இரா. கெளதமன் ஆசிரியராகவும் பணியாற்றுகின்றனர்.
# அந்திமழை

## முதலாவது இதழ்

பருவம் 1 மழை 1 (26 ஆகத்து – 25 செப்டம்பர் 2012)  
1. அன்புள்ள வாசகருக்கு
1. கோணல் கோடு - கண்ணா
1. சொதப்பல் பக்கம்: மக்களே எதிர்க்கட்சி – பாமரன்
1. சென்னையில் ரெண்டு இட்லி என்ன விலை?
1. உலகம் உன்னுடையது – அந்திமழை இளங்கோவன்
1. Moneyதர்கள்
1. வெற்றிப்பிள்ளை – சஞ்சனா மீனாட்சி
1. தங்கம் வெல்லும் தமிழ்ப்பெண்! – அனகா அலங்காமணி
1. மாளிகையில் இருந்து மெக்கானிக் கைக்குப் போகும் சமையலறை! – குமரன் மணி
1. பயணம்: கரைபுரண்ட தமிழார்வம் – சகாயம் ஐ.ஏ.எஸ்.
1. விருந்தினர் பக்கம்: நானும் மகளும் – அ. முத்துலிங்கம்
1. முல்லைப் பெரியாறு: புது அணை வேண்டாம் – முப்பது கோடியில் ஒரு தீர்வு? – பேராச்சி கண்ணன்
1. ஆடிப் பெருக்கு : காய்ந்த காவிரி – ஏன் காவிரிக்கரைக்குச் செல்ல வேண்டும்? – திருச்சி லெனின்
1. சிறுவாணி சீற்றம் – செல்வி
1. ஜென்: கொடைக்கானல் போதி தர்மர் – எஸ். அசோகன்
1. டெசோ: யாருக்கு லாபம்? – நாகராஜ சோழன்
1. ஈழம்: சினிமா – தமிழ்த்திரையில் ஈழ நாயகன்? – அ. தமிழன்பன்
1. தமிழ் தெரியுமா?: அஞல் கடித்தால் டெங்குக் காய்ச்சல்!! – மு. இளங்கோவன்
1. இலக்கியம் – சிறுகதை: உச்சிக்காற்று – பெருமாள் முருகன்
1. காமிரா கண்கள் : மூத்த குடி! – புதுவை இளவேனில்
1. ஆண்கள் பக்கம் – அங்காடி: கொஞ்சம் தங்கம் – கொஞ்சம் வைரம்
1. நூல் விமர்சனம்: சின்ன விஷயங்களின் கடவுள் – சுகுமாரன்
1. நான் சுவாசித்த நூல்கள்: கற்பூரக் குழந்தைகள் – இயக்குநர் மணிவண்ணன்
1. திரைவிமர்சனம்: பட்டாக்கத்தி – லினோ
1. புதுமுகம் என். டி. ராஜ்குமார் : பெட்டிஷன் மணி – ஆர். சி. ஜெயந்தன்
1. அரங்கம் – சினிமா நிருபர்
1. கோட்டுச் சித்திரம்: மனித மின்னல் - ராஜா
# அந்திமழை

## இரண்டாவது இதழ்

பருவம் 1 மழை 1 (26 செப்டம்பர் – 25 அக்டோபர் 2012)  
1. கோணல் கோடு – கண்ணா
1. நேர்க்கோடு – ராஜா
1. சொதப்பல் பக்கம்: கிழக்கிந்தியக் கம்பெனி பார்ட் – 2 – பாமரன்
1. சென்னையில் முடிவெட்ட எவ்வளவு ரூபாய்? – திருமால் ராஜ்
1. உலகம் உன்னுடையது – அந்திமழை இளங்கோவன்
1. புதுத்தொழில்: உங்கள் நாயை வாக்கிங் கூட்டிப்போகணுமா? - அருண்
1. ஆபிஸ் கலாட்டா: அப்ப என்னதான் செய்யறது? – ரஞ்சன்
1. கேமரா கண்கள்: ஒளியின் மொழி – வி. தட்சிணாமூர்த்தி
1. சில்க்கான் சிந்தனைகள்: ஸ்டீவ் ஜாப் சொன்ன யோசனை – குமரன் மணி
1. யோசனைகள்: விவசாயம் உருப்பட 9 யோசனைகள் – முசே. விஜி
1. மனக்கணக்கு: அப்பாவின் வாசனை – சுகுமாரன்
1. அன்னை: அபூர்வ தருணங்கள் – ராகவன் தம்பி
1. தமிழ் தெரியுமா?: பாட்டிக்குப் பாடத் தெரியுமா? – மு. இளங்கோவன்
1. போராட்டக் களம்: சொல்லக் கொதிக்குது நெஞ்சம் – பேராச்சி கண்ணன்
1. இந்தி எதிர்ப்புப் போராட்டம் 75 ஆண்டுகள்: எதிர்ப்பும் சமரசமும் – என். அசோகன்
1. வரலாறு: இந்தி எதிர்ப்பு - எழுச்சியான தீவிரம் புகைமூட்டமான மறதி – மணா
1. அடுத்த ஜென்மத்தில் இந்திக்கார்ராகப் பிறந்தால்…? – அந்திமழை இளங்கோவன்
1. நேர்காணல்: “அண்ணா பேச்சைக் கேட்கவில்லை” - எல். கணேசன்
1. விருந்தினர் கட்டுரை: வரலாற்றில் வாழ்தல் – பா. செயப்பிரகாசம்
1. நூல் விமர்சனம்: திராவிட இயக்க வரலாறு (தொகுதி – 1) – விடுதலை ராசேந்திரன்
1. நான் சுவாசித்த நூல்கள்: நம்பிக்கை வரிகள் – இயக்குநர் மணிவண்ணன்
1. சினிமா விமர்சனம்: இனிப்பான படம் – வினோ
1. வாழ்க்கை: ஆடைகள் சொல்லும் சேதி – கி. தனவேல் ஐ.ஏ.எஸ்.
1. சிறுகதை: கட்டை வரி – எஸ். செந்தில்குமார்
1. நல்ல கதைகளுக்காக காத்திருக்கிறேன் – தமிழன்பன்
1. “அம்மாவுக்காகப் பாடுகிறேன்” – தமிழன்பன்
1. அங்காடி: கைப்பையில் என்ன இருக்கும்?
1. “மாணிக்கம் ரெம்ப நல்லவன் தெரியுமா?” – தமிழன்பன்
1. அரங்கம்
1. கோட்டுச் சித்திரம்: வெண்மைப் புரட்சியாளர் – ராஜா
# பரப்பலாறு அணை

திண்டுக்கல் மாவட்டத்தில் மேற்குத் தொடர்ச்சி மலையின் ஒரு பகுதியில் ஒட்டன்சத்திரத்திலிருந்து பாச்சலூர் செல்லும் மலைப் பாதையில் வடகாடு என்ற கிராமத்திற்கு முன்பாக தமுக்குப் பாறைக்கும், தட்டைப்பாறைக்கும் இடையே பரப்பலாறு அணை சுமார் 81.08 மீட்டர் நீளத்தில் கட்டப்பட்டுள்ளது. வடகாடு, சிறுவாட்டுக்காடு, பாச்சலூர், பன்றிமலை ஆகிய பகுதியில் உள்ள சிறு ஓடைகள், பெத்தானியாபுரம் அருகே சிறு ஆறாக மாறி பரப்பலாறு அணைக்கு வருகின்றன.
# பரப்பலாறு அணை

## அணையின் அமைப்பு

பரப்பலாறு அணை 1971க்கு முன்பு கட்டப்பட்ட தடுப்பு அணையிலிருந்து சுமார் 1373 ஏக்கர் மட்டுமே நீர் ஆதாரம் பெற்று வேளாண்மை செய்யப்பட்டது. நீர் உபரியை முறையாக பயன்படுத்திட தமிழக அரசு சுமார் 10.40 லட்சம் செலவில் சுமார் 2500 ஏக்கர் நிலம் வேளாண்மை செய்யத்தக்க வகையில் 1971ல் தொடங்கப்பட்டு 1974ல் முடிக்கப்பட்டது. அணை முழுவதும் கருங்கற்களால் கட்டப்பட்டுள்ளது. அணையின் மொத்த நீரின் கொள்ளளவு உயரம் 27.44 மீட்டர்
# வடகாடு (ஒட்டன்சத்திரம் வட்டம்)

**வடகாடு** (VADAKADU) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், ஒட்டன்சத்திரம் வட்டம், ஒட்டன்சத்திரம் ஊராட்சி ஒன்றியத்தில் இருக்கும் ஒரு மலைக் கிராமம்(ஊர்). ஒட்டன்சத்திரம் வருவாய் வட்டத்தின் 59 வருவாய் (கிராம எண்:59)கிராமம் ஆகும். இங்கு மலைத் தோட்டப் பயிர்களான பீன்ஸ், அவரை, சோளம், காலிபிளவர், மிளகாய், தக்காளி, கத்தரிக்காய், எலுமிச்சை, மாங்காய், தேங்காய், வாழைப்பழம், பூசணி, நார்த்தங்காய், பூண்டு,முள்ளங்கி, பீட்ரூட், உருளைக் கிழங்கு விளைகின்றன.
# வடகாடு (ஒட்டன்சத்திரம் வட்டம்)

## அமைவிடம்

ஒட்டன்சத்திரத்திலிருந்து பாச்சலூர் செல்லும் மலைப்பாதையில் ஒட்டன்சத்திரத்திலிருந்து சுமார் 7 கி.மீ.தூரத்தில் அமைந்து உள்ளது.கடல் மட்டத்திலிருந்து 1550மீட்டர் உயரத்தில் உள்ளது. இந்த கிராமத்திலிருந்து சுமார் ஒரு 7கி.மீ தூரத்தில் பரப்பலாறு அணை அமைந்துள்ளது.
# தொளசம்பட்டி

**தொளசம்பட்டி** (Tholasampatti) இது தமிழ்நாட்டின், சேலம் மாவட்டம், ஓமலூர் வட்டத்திலுள்ள வருவாய் கிராமம் ஆகும்..
# தொளசம்பட்டி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, தொளசம்பட்டியில் 4151 மக்கள் வசிக்கின்றார்கள். பாலின விகிதம் 852. எழுத்தறிவு பெற்றவர்கள் 2306 பேர். இதில் 1384 பேர் ஆண்கள்; 922 பேர் பெண்கள். எழுத்தறிவு பெற்றுள்ளோர் சதவீதம் 63.67. ஆறு வயதுக்குட்பட்டோர் 14.61 சதவீதம் ஆவர்.
# ஒலிம்பிக் பட்டயம்

**ஒலிம்பிக் சாசனம் ** (*Olympic Charter*) என்பது ஒலிம்பிக் விளையாட்டுக்களுக்கான கட்டமைப்பிற்கான விதிமுறைகளையும் வழிகாட்டுதல்களையும் கொண்ட தொகுப்பாகும். இது கடைசியாக சூலை 8, 2011இல் முறைப்படுத்தப்பட்டுள்ளது. மேலும் இது ஒலிம்பிக் இயக்கத்தை மேலாண்மை செய்ய உதவும் ஆவணமாகும். அடிப்படைக் கொள்கைகள், விதிகள் மற்றும் துணை விதிகளை ஆவணப்படுத்தியும் தொகுத்தும் பன்னாட்டு ஒலிம்பிக் குழு இதனை வெளியிடுகிறது. இந்த சாசனம் அலுவல்முறையாக ஆங்கிலத்திலும் பிரெஞ்சிலும் வெளியிடப்படுகிறது. இவை இரண்டிற்கும் முரண் காணப்பட்டால், பிரெஞ்சுப் பதிப்பில் உள்ளதே எடுத்துக் கொள்ளப்படுகிறது.
# ஒலிம்பிக் பட்டயம்

## நோக்கம்

ஒலிம்பிக்கின் வரலாற்றில் எவ்வப்போது சர்ச்சைகள் எழுந்தாலும் ஒலிம்பிக் சாசனம் மூலமே தீர்வு காணப்படுகிறது. இத்தொகுப்பின் முகவுரையில் தெரிவிக்கப்பட்டபடி இதற்கு மூன்று முதன்மை நோக்கங்கள் உள்ளன:
- ஒலிம்பிக் இயக்கத்தின் கொள்கைகளையும் அறங்களையும் நிறுவுதல்
- பன்னாட்டு ஒலிம்பிக் குழுவின் சட்டமாக விளங்குதல்
- ஒலிம்பிக் இயக்கத்தின் நான்கு முதன்மை அங்கங்களான பன்னாட்டு ஒலிம்பிக் குழு, பன்னாட்டு கூட்டமைப்புகள், தேசிய ஒலிம்பிக் குழுக்கள், மற்றும் ஒலிம்பிக் விளையாட்டுக்கள் ஒருங்கிணைப்புக் குழு ஆகியவற்றின் உரிமைகளையும் கடமைகளையும் வரையறுத்தல்.